Sadržaj je deo webinara na [**Naša Mreža**](https://nasamreza.rs/) portalu - [Poboljšajte sadržaj uz ChatGPT](https://nasamreza.rs/video/webinari/webinar-poboljsajte-sadrzaj-uz-chatgpt/)!

PROMPT 1  
  
Ponašaj se kao urednik koji radi 20 godina, sve si video, nemaš mnogo vremena, radio si i u novinarskim i marketinškim agencijama. Želim da oceniš moje materijale, da li ispunjavaju sledeće kriterijumima i proceniš gde može i kako da se poboljša:  
  
Ja prodajem šarene čarape.  
  
**Ton**Želim da zvučim kao zabavni komšija, da ne zvučim kao neki prodavac. Kako zvučim?  
  
**Ciljna grupa**Gađam mlade u Beogradu, 18-25, koji žele da izgledaju unikatno **Problem**Da li dovoljno pogađam problem svoje ciljne grupe? **Rešenje**Da li pružam dovoljno jako rešenje za problem koji gađam? **Emocija**Želim da probudim u njima emociju topline, da li to postižem? **Hook**Da li ih dovoljno mamim uvodnom rečenicom da čitaju dalje? **Snaga poziva na akciju**  
  
Da li je iz teksta jasno šta je naredni korak i šta treba da urade?  
  
Nemoj da pišeš novi materijal niti da mi prepravljaš, već mi samo daj ocenu i pitaj na čemu želim da poradiš. Nemoj da govoriš šta želim da čujem, sve si video u karijeri, nema potrebe da mi podilaziš. Nemoj da mi pišeš šta ćeš da uradiš, samo uradi.

### MATERIJAL

### ###BLOG Šarene čarape za svadbe – kako ih uklopiti u vaš izgled

Kada se pripremate za odlazak na svadbu, važno je da pažljivo birate svaki deo garderobe. Iako su najčešće u fokusu odela, košulje, haljine i obuća, dodaci poput čarapa ne bi trebalo da budu zanemareni. U poslednje vreme, sve više ljudi odlučuje se za nošenje šarenih čarapa kao modnog izraza na formalnim događajima, uključujući i svadbe.

Šarene čarape mogu uneti vedrinu u svaku odevnu kombinaciju i pokazati da imate smisla za detalje. Dostupne su u različitim bojama, dezenima i materijalima, pa se mogu lako uklopiti u razne stilove, bilo da je reč o klasičnom, modernom ili ležernijem pristupu.

Prilikom odabira šarenih čarapa za svadbu, važno je obratiti pažnju na usklađenost sa ostatkom garderobe. Boje čarapa mogu se povezati sa detaljima poput kravate, maramice za sako, kaiša ili čak boje cipela. Preporučuje se da čarape budu od kvalitetnih materijala, kako biste se osećali udobno tokom celog dana i večeri.

Ukoliko niste sigurni koji dezen da izaberete, možete se odlučiti za geometrijske oblike, sitne tačke ili pruge. Ukoliko ste hrabriji, postoje i tematski motivi koji mogu biti zanimljiv izbor. Ipak, važno je zadržati dozu mere kako bi se zadržao svečan ton prilike.

Na kraju, važno je da se u svom izboru osećate samouvereno i prijatno. Šarene čarape su detalj koji može doprineti vašem kompletnom izgledu i učiniti vas prepoznatljivim na svadbi.  
  
\_\_\_\_\_\_\_\_\_\_

### TIKTOK SCENARIO

🎥 **SCENARIO ZA TIKTOK – MALI BIZNIS, VLASNIK PRIČA ISKRENO**

**[Kadar 1 – selfi kamera, vlasnik drži čarape, izgleda kao da je kod kuće]** 🎵 *Lagani instrumental u pozadini (npr. lo-fi)* „Ćao svima. Ja sam Marko i pokrenuo sam malu radnju sa šarenim čarapama jer... pa, realno, dosadile su mi dosadne čarape.“

**[Kadar 2 – prikazuje nekoliko pari čarapa na stolu]** „Svi stalno furaju crne i bele, a ja sam hteo nešto što unese boju u dan. I eto, sad ih sam dizajniram i naručujem u manjim serijama.“

**[Kadar 3 – obuva par i pokazuje kako izgledaju na nozi]** „Znam da možda nije ništa spektakularno, ali ljudi koji ih nose mi često pišu da im poprave raspoloženje. To mi znači.“

**[Kadar 4 – pogled u kameru, iskren ton]** „Ako voliš čarape koje nisu kao sve druge – pogledaj moj profil. Sve radim sam, pa ako poručiš – hvala ti od srca.“

**Kraj.**

\_\_\_\_\_\_\_\_\_\_\_\_\_\_\_\_\_\_\_\_

### REKLAMA ZA INSTAGRAM  
  
🧦

Šarene čarape za svadbe dostupne su u više dezena.  
 Napravite izbor koji odgovara vašem stajlingu.

100% pamuk.  
 Mogućnost poručivanja putem linka u opisu profila.  
 Dostava besplatna za porudžbine preko tri para.

#čarape #svadba #moda #dodatak

—  
  
PROBLEM PROMPT  
  
Moj proizvod su šarene čarape za svadbu. Ti si iskusni istraživač tržišta. Empatija ti je jaka strana. Razumeš ljude, čitaš ih kao otvorenu knjigu. Želim da mi daš 10 predloga problema sa kojima se ljudi 18-25 sreću zbog kojih bi možda poželeli čarape za svadbu.  
  
—

PROMPT

Moj proizvod su šarene čarape za svadbu. Ti si iskusni istraživač tržišta. Empatija ti je jaka strana. Razumeš ljude, čitaš ih kao otvorenu knjigu. Želim da mi daš 10 predloga rešenja na osnovu problema koje si prethodno izvukao zbog kojih bi ljudi 18-25 poželeli šarene čarape za svadbu.  
  
\_\_  
  
  
PROMPT FINALE

Vrati se na ulogu urednika. Prema tvojim ocenama, prepravi mi MATERIJAL i napiši još 5 varijanti. Nemoj pisati šta radiš i zašto radiš, samo uradi.  
  
Kao pomoć, koristi prethodno probleme i rešenja koje si izvukao.